**ספר/י בקצרה על עצמך, מהו הרקע האישי והמקצועי שלך :**

נשוי לחוה + 6 ילדים ונכד, אני יליד 73 – נולדתי באי ג'רבא שבטוניסה, עברתי לפריס בגיל 11.

בפריס התקבלתי בבית ספר "לוסיאן דה הירש" ואז בישיבה תיכונית ועברתי בגרות מדעית (עם פיזיקה וביולוגיה).

לאחר הבגרות החלטתי לעלות לארץ, השתלבתי בתוכנית מח"ל ( מתנדבי חוץ לארץ ) שכלל ישיבה, צבא ושליחות לחו"ל לשנה במסגרת בית ספר תיכון .

בתום שירות מח"ל ,למדתי הנדסת אלקטורניקה במכון לב .אני עוסק בתחום הפיתוח של שבבים אלקטרונים בתעשיית התקשורת ביתית.

אנחנו גרים בהר חומה כבר 17 שנה בשלב א' – היינו מבין הראשונים שעברו לגור בשכונה החדשה.

**ספר/י על העשייה הציבורית שלקחת בה חלק :**

לרוב אני קשור ומתעסק בנושא חינוך ונוער – בשליחות שלי בחו"ל הייתי מורה ומדריך לנוער כולל פנימיה. עזרנו לחניכים בלימודים ובקשיי היום יום , כל אחד לפי הצורך. עודדנו עליה לארץ, היכרות עם השפה והמנטליות הצברית.

במעבר לשכונה לפני 17 שנה, השתלבתי בועד של אחד מבתי כנסת המרכזיים של השכונה.

אנחנו עוסקים בפעילות היומיומית של בית הכנסת וגם באירועי מיוחדים וכן מארגנים שיעורים שכונתיים. לאחרונה אנחנו מתמקדים בעיקר בבניה של בית הכנסת כולל גיוס כספים שכונתי.

כחלק מתפקידי אני עוסק שילוב משפחות מחו"ל לחברה הישראלית, הכרת המוסדות של המדינה ואיך להיעזר בנושא ברוקרטיה.

**מה המצע שלך :**

אני רואה בחשיבות רבה את נושא החינוך והנוער – בעיקר לעזור לאלה שלא מצליחים להשתלב במסגרות חינוכיות רגילות.

לקדם את השכונה בנושא התחבורה , והתשתיות הקיימות היום. השכונה שלנו לוקה בחסר בתחבורה למקומות עבודה ומחייבת שימוש יתר ברכבים פרטיים.

לקדם מודעות לניקיון ומיחזור ,ואיכות הסביבה. השכונה שלנו עוד נחשבת לאתר בניה. ובתור כך לוקה בחסר במתקני מיחזור ושטחים ירוקים.

וכמובן לשמר את המרקם של כלל התושבים.